**Andrej Antanasovitsj Kantsjelskis** (russisk:Андрей Антанасович Канчельскис; født 23. januar 1969 i Kirovohrad) er en ukrainsk tidligere fotballspiller som fikk russisk statsborgerskap etter Sovjetunionens fall i 1991. Han spilte for flere klubber, blant annet Manchester United FC, Everton FC og Rangers FC. Kantsjelskis var kjent som en dynamisk, hurtig og målfarlig høyre-ving med stor løpskapasitet.

Klubbkarrieren
--------------

Kantsjelskis startet sin fotballkarriere hos Dynamo Kyiv i 1988 og dro videre til Sjakhtar Donetsk i 1990.Han signerte for Manchester United FC ett år senere og fikk sin debut for United den 11. mai 1991 mot Crystal Palace FC. Kantsjelskis hjalp klubben med å vinne to ligatitler (1993 og 1994) samt en FA-cup–tittel i 1994. Han var også delaktig i den tapende ligacupfinalen mot Aston Villa FC i 1994, hvor han ble utvist for hands. 

Kantsjelskis ble så solgt til cup–vinneren Everton FC i 1995 og i hans første sesong med klubben skåret han 16 mål, noe som gjorde at han ble sett på som en av de bedre vingene i landet. Han oppnådde kultstatus blant Everton–tilhengerne etter sine to mål mot Liverpool FC på Anfield og hans positive spill hjalp klubben til en respektabel sjetteplass i serien, noe som var Evertons beste plassering på mange år. Kantsjelskis fikk derimot problemer med å opprettholde sin form i den neste sesongen, noe som gjorde at han ble solgt for £8 millioner til den italienske klubben Fiorentina. 

Perioden i Fiorentina ble plaget av småskader og dårlig form noe som gjorde at han meldte overgang til skotske Rangers FC i 1998. Mens han var der ble han også lånt ut til United-rivalen Manchester City FC før han igjen meldte overgang til blant andre Southampton i 2003, saudiarabiske Al-Hilal SFC i samme år, russiske Saturn Moskva i 2004, og sist Krylya Sovetov Samara i 2006. Etter å ha forlatt Krylya Sovetov uten kontrakt i årsskiftet 2006–2007 bestemte han seg for å legge opp som fotballspiller den 12. februar 2007.

Landslagskarriere
-----------------

Til tross for at Kantsjelskis var født i Ukraina, og hans opphav var litauisk, valgte han å representere Russland hvor han omsider ble bokført med 36 kamper og fem mål. Han ble også bokført med 23 kamper for Sovjetunionen hvor han skåret tre mål. Kantsjelskis fikk bare deltatt i to store landslagsturneringer (EM i 1992 og EM i 1996) på grunn av hans boikott av den russiske landslagstreneren Pavel Sadyrin, noe som gjorde at han gikk glipp av VM i 1994.

Annet
-----

I sin egen selvbiografi «Managing My Life» ble United–manager Sir Alex Ferguson påstått å ha blitt tilbudt over 40 000 pund i bestikkelse for å selge Kantsjelskis. Da dette ble avslått, hevdet han videre at styreformann i Manchester United, Martin Edwards, mottok drapstrusler på grunn av dette. Det finnes for øvrig ikke bevis for at hverken Everton eller Kantsjelskis selv var klar over bestikkelsen eller drapstrusselen.

Referanser
----------

1. ↑   transfermarkt.com, oppført som Andrey Kanchelskis, Transfermarkt spiller-ID 3742, besøkt 9. oktober 2017[Hentet fra Wikidata]
2. 1 2   rusteam.permian.ru[Hentet fra Wikidata]
3. ↑   soccerbase.com, Soccerbase spiller-ID 4047[Hentet fra Wikidata]
4. ↑  «Man Utd boss 'was offered bribe'». BBC News. 2. august 1999. Besøkt 25. mai 2017.

Eksterne lenker
---------------

* (de) Andrej Kantsjelskis – Munzinger Sportsarchiv Rediger på Wikidata

* (en) Andrej Kantsjelskis – FIFA Rediger på Wikidata

* (en) Andrej Kantsjelskis – UEFA Rediger på Wikidata

* (en) Andrej Kantsjelskis – Transfermarkt Rediger på Wikidata

* (en) Andrej Kantsjelskis – Transfermarkt (manager) Rediger på Wikidata

* (en) Andrej Kantsjelskis – national-football-teams.com Rediger på Wikidata

* (en) Andrej Kantsjelskis – WorldFootball.net Rediger på Wikidata

* (en) Andrej Kantsjelskis – Soccerbase.com Rediger på Wikidata

* (en) Andrej Kantsjelskis – EU-Football.info Rediger på Wikidata
* Statistikk over Andrej Kantsjelskis på The Rec.Sport.Soccer Statistics Foundation

| * v
* d
* r
Samveldet av uavhengige staters tropp – EM i fotball 1992 |
| --- |
| 
* 1 Kharin
* 2 Tsjernysjov
* 3 Tskhadadze
* 4 Tsvejba
* 5 O. Kuznetsov
* 6 Sjalimov
* 7 Mykhajlytsjenko (k)
* 8 Kantsjelskis
* 9 Alejnikov
* 10 Dobrovolskij
* 11 Juran
* 12 Tsjertsjesov
* 13 Kirjakov
* 14 Ljutyj
* 15 Kolyvanov
* 16 D. Kuznetsov
* 17 Kornejev
* 18 Onopko
* 19 Ledjakhov
* 20 Ivanov
* Landslagstrener: Bysjovets

 | Flagget til Samveldet av uavhengige stater |

| * v
* d
* r
Russlands tropp – EM i fotball 1996 |
| --- |
| 
* 1 Kharine
* 2 Tetradze
* 3 Nikiforov
* 4 Tsymbalar
* 5 Kovtun
* 6 Karpin
* 7 Onopko (k)
* 8 Kantsjelskis
* 9 Kolyvanov
* 10 Mostovoj
* 11 Kiriakov
* 12 Tsjertsjesov
* 13 Bushmanov
* 14 Dobrovolskij
* 15 Sjalimov
* 16 Simutenkov
* 17 Bestsjastnykh
* 18 Janovskij
* 19 Radimov
* 20 Gorlukovitsj
* 21 Khokhlov
* 22 Ovtsjinnikov
* Landslagstrener: Romantsev

 | Flagget til Russland |

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** Munzinger (sport)
 |